**NÁRODNÁ RADA SLOVENSKEJ REPUBLIKY**

VIII. volebné obdobie

Návrh

**Z á K O N**

z ........... 2022,

**o pomoci obyvateľom v čase hospodárskej a sociálnej núdze**

Národná rada Slovenskej republiky sa uzniesla na tomto zákone:

Čl. I

§ 1 Predmet zákona

1. Tento zákon upravuje právne vzťahy pri poskytovaní finančnej pomoci určeným skupinám obyvateľstva v čase hospodárskej a sociálnej núdze. Takáto núdza nastáva, ak dochádza k nepredvídanému alebo nepredvídateľnému rastu životných nákladov, ktoré majú vážne dopady na všetky alebo na vybrané skupiny obyvateľstva.
2. Cieľom úpravy právnych vzťahov uvedených v odseku 1 je prekonanie sociálnych dopadov nepredvídaného alebo nepredvídateľného rastu životných nákladov na zraniteľné domácnosti.

§ 2 Účastníci právnych vzťahov

1. Účastníci právnych vzťahov podľa tohto zákona sú:
2. fyzická osoba, ktorá je
3. rodičom nezaopatreného dieťaťa poberajúca prídavok na dieťa1),
4. príjemcom pomoci v hmotnej núdzi2),
5. poberateľom peňažného príspevku na opatrovanie3),
6. poberateľom peňažného príspevku na osobnú asistenciu3),
7. iná fyzická osoba, ktorej zdaniteľný príjem4) v roku 2021 dosiahol aspoň 1200 eur.
8. príslušný orgán, ktorým je
9. Finančná správa SR,
10. úrad práce, sociálnych vecí a rodiny.

§ 3 Forma pomoci

1. Rodičovi nezaopatreného dieťaťa poberajúcemu prídavok na dieťa, príjemcovi pomoci v hmotnej núdzi, poberateľovi peňažného príspevku na opatrovanie a poberateľovi peňažného príspevku na osobnú asistenciu sa pomoc poskytuje formou peňažného príspevku vyplácaného rovnakým spôsobom, ako sa mu vypláca príspevok uvedený v predošlej časti vety. Inej fyzickej osobe sa pomoc poskytuje formou peňažného príspevku vyplácaného hotovostne alebo bankovým prevodom na účet fyzickej osoby, ak o to fyzická osoba požiada v elektronickom formulári, ktorý na tento účel vytvorí a na svojom webovom sídle prístupní Finančná správa SR.

§ 4 Priznanie nároku na pomoc

1. Nárok na pomoc podľa tohto zákona vzniká fyzickej osobe podľa § 2 ods. 1 písm. a), ak jej celoročný príjem za rok 2021 nepresiahol 92,8-násobok sumy životného minima platného ku dňu účinnosti tohto zákona.
2. Nárok na pomoc podľa tohto zákona vzniká fyzickej osobe podľa § 2 ods. 1 písm. a) bod 1 aj v prípade, že podľa odseku 1 jej nárok nevzniká.
3. Nárok fyzickej osobe podľa odseku 1 a odseku 2 vzniká na základe tohto zákona automaticky. Príslušný orgán o nároku nerozhoduje.

§ 5 Výška pomoci

1. Výška pomoci fyzickej osobe podľa § 4 ods. 1 predstavuje 100 eur.
2. Výška pomoci fyzickej osobe § 2 ods. 1 písm. a) bod 1 sa bez ohľadu na výšku jeho zdaniteľného príjmu v roku 2021 zvyšuje o ďalších 100 eur na každé nezaopatrené dieťa a to aj v prípade, že podľa § 4 ods. 1 takémuto rodičovi nárok na pomoc nevzniká.

§ 6 Príslušnosť orgánu štátnej správy

1. Pre výplatu pomoci fyzickej osobe podľa § 2 ods. 1 písm. a) bod 1. až 4. je príslušným orgánom štátnej správy príslušný úrad práce, sociálnych vecí a rodiny. Pre výplatu pomoci fyzickej osobe podľa § 2 ods. 1 písm. a) bod 5. je príslušným orgánom štátnej správy príslušný daňový úrad.
2. Úrad práce, sociálnych vecí a rodiny vyplatí pomoc v deň splatnosti príspevku na dieťa, alebo pomoci v hmotnej núdzi, alebo peňažného príspevku na opatrovanie, alebo peňažného príspevku na osobnú asistenciu v auguste 2022. Daňový úrad vyplatí pomoc najneskôr 15. augusta 2022.

§ 7 Zhromažďovanie a spracovanie osobných údajov

1. Príslušné orgány si navzájom môžu poskytovať osobné údaje dotknutých fyzických osôb bez ich súhlasu v rozsahu potrebnom pre správne poskytnutie pomoci podľa tohto zákona.

§ 8 Vrátenie neoprávnene poskytnutej pomoci

1. V prípade, ak príslušný orgán zistí, že pomoc bola poskytnutá neoprávnene, písomne vyzve fyzickú osobu, ktorej bola poskytnutá neoprávnená pomoc na jej vrátenie, prípadne vrátenie jej časti.
2. Fyzická osoba uvedená v odseku 1 je povinná vrátiť príslušnému sumu neoprávnene poskytnutej pomoci do 90 dní od prevzatia výzvy, alebo do 90 dní odo dňa, v ktorom sa výzva považuje za doručenú5).

§ 9 Záverečné ustanovenia

1. Pomoc poskytnutá podľa tohto zákona sa nepovažuje za príjem podľa osobitného predpisu6).

Čl. II

Tento zákon nadobúda účinnosť dňom vyhlásenia.

Poznámky pod čiarou

1. Zákon č. 600/2003 Z. z. o prídavku na dieťa v znení neskorších predpisov
2. Zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov
3. Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov
4. Zákon č. 595/2003 Z. z. o dani z príjmov v znení neskorších predpisov
5. § 24 ods. 2 zákona č. 71/1967 o správnom konaní (správny poriadok)
6. Napríklad zákon č. 595/2003 Z. z. o dani z príjmov v znení neskorších predpisov, zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov, zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov